Saya suka suasana malamnya.
Bunyi laut tenangkan fikiran saya.
Buat saya rasa macam saya di atas bot di tengah-tengah laut.
Jika tak suka apa saya cakap? Saya akan dicampak?
Bagaimana awak tahu bekas pengurus dilayan begitu?
Jadi, kita ke sini untuk takutkan saya atau bantu saya rehatkan diri?
Atau ada benda lain?
Apa awak tahu tentang Syarikat Simen Nasional?
Nilai modal mereka berjuta-juta.
Secara jujurnya, mereka amat stabil dan membosankan.
Maksud saya…
Pada saya, mereka tiada potensi untuk bergerak ke depan.
Sama macam kapal kita ini.
Ia tak ke mana-mana. Kekal di sini saja.
Begini, kita akan…
tenggelamkan syarikat itu.
Secara harfiah?
Ya. Jatuhkan pasaran dengan tenggelamkan stok mereka.
Tapi…
ada banyak cara lain yang lebih mudah daripada idea itu.
Kalau awak nak bank untung.
Sekarang, awak mengganggu strategi bank.
Itu tugas naib pengerusi.
Kita tiada masalah dengan Syarikat Simen Nasional.
Semua ini untuk seorang klien.
Kenapa sanggup demi klien ini? Dia ugut dengan pistol?
Tidak.
Klien ini akan pindahkan wangnya
dari Bank Kout ke Bank Masa Depan.
Melalui proses jualan singkat ini, awak akan dapat bonus besar,
jika kita berjaya.
Siapa dia?
Dengar sini, Saud. Hanya kita berdua tahu maklumat ini.
Saya percayakan awak, tapi…
ini perkara sensitif.
Dengar sini, sayang. Kamu perlu faham maksud tersirat.
Itu perkara utama yang kamu perlu tahu.
Memahami maksud tersirat.
Tengok.
Halaman depan setiap surat akhbar adalah tentang Iraq dan Iran.
Sebab setiap surat akhbar ada cara dan agendanya tersendiri.
Akhbar datuk pun…
Nampak ini? Ia ada agenda lain tersendiri.
Mana?
AL-JUMHURIYYA - AKHBAR MINGGUAN
"Kuwait kekal stabil, jiran-jirannya berkelahi."
Tengok. sayang.
Duit adalah modal.
Datuk juga, sebagai ketua editor, datuk ikut modal.
- Minumlah. - Terima kasih.
Dengar sini.
Esok, beritahu cikgu kamu yang kamu suka tugasan minggu ini.
Tugasan apa?
Dia perlu baca artikel berbeza daripada akhbar-akhbar ini
sebab cikgu dia akan bincangkan satu artikel setiap hari di kelas.
Minggu ini saja.
Tapi, Datuk Adib bantu saya.
- Kerja lewat malam ini? - Tengok.
- Malam ini pun kerja lewat? - Entah. Rasanya tidak.
Mak tahu kerja itu penting.
- Tapi, keluarga lebih penting. - Ya, dan saya tak abaikan keluarga.
Jude semakin ceria setiap hari. Dah seminggu dia tak merungut.
Kalau bukan kerana ayah kamu, pasti dia dah menyimpang.
Syukurlah ayah kamu jaga dia.
Mereka nak keluar.
Biar betul? Awak gemuruh hanya kerana satu mesyuarat dengan bos?
Ini Amirlah.
Kalau dia panggil bermesyuarat awal pagi begini,
ia bukan untuk puji kita.
Bank Kout lebih bagus berbanding kita bulan ini.
Sayang sekali.
Kalaulah ada orang hidangkan kamu tawaran bagus di pinggan emas…
Contohnya, Al-Ra'ee.
Sekarang, kepala kamu dihidangkan di atas pinggan emas.
Saya tak suka berlengah dalam mesyuarat.
Tapi, apa yang berlaku dengan Bank Kout memang tak boleh diterima.
Nasib baik saya dan Saud buat dua pertukaran untuk ubah keadaan.
Kita akan letak 100,000 saham daripada Syarikat Simen Nasional,
melalui jualan singkat.
Apa?
Kenapa buat jualan singkat pada Syarikat Simen Nasional, tuan?
Saud, boleh jelaskan kepada dia?
Saya guna perkataan mudah agar yang tak pandai pun faham.
Apabila kita beli stok,
maksudnya kita jangka ia akan naik.
Jadi, kita menang apabila stok itu menang.
Tapi, apabila kita jual singkat stok di pasaran,
ini bermakna kita jangka ia akan turun.
Jadi, apa berlaku?
Kita menang apabila stok rugi.
Kamu faham atau saya perlu jelaskan lagi?
Saya tahu maksud jualan singkat. Saya tak bodoh.
Persoalan saya, kenapa Syarikat Nasional?
Itulah sebabnya.
Laporan baru dari Penyelidikan.
Ia menunjukkan syarikat itu merosot dan tak stabil.
Ini peluang kita untuk memanfaatkannya.
- Bagaimana dengan selepas itu? - Soalan bagus.
Bahagian singkat itu mudah saja.
Bahagian yang sukar adalah cara untuk timbulkan keraguan
yang memerlukan usaha kita semua.
Esok,
kita akan keluarkan laporan ini yang akan tenggelamkan Simen Nasional.
Kamu hanya perlu
hubungi kawan-kawan kamu di bank-bank lain.
Khalifa.
Serta pujuk mereka agar tak berurusan dengan syarikat itu.
Dengan itu, kita maju dua langkah ke depan.
Jual singkat stok itu
dan tenggelamkannya.
Jika laporan ini dah cukup teruk, kenapa tak biar mereka baca saja?
Munira, kita tak boleh harapkan apa-apa dan anggap itu cukup.
Mana-mana jualan singkat yang saya lihat selama ini
adalah hasil daripada jual beli.
Kerugian juga hasil daripada jual beli.
Saya sedar operasi ini mungkin berjaya, mungkin tidak.
Kita akan jayakannya.
Saya dah janji dengan Amir. Saya tahu kamu boleh.
Tempat kita, dalam lima minit.
BILIK PENYELENGGARAAN
Apa awak tahu?
Semasa mula kerja,
saya lawat semua syarikat yang boleh jual beli.
Sebab itu awak pelajar nombor satu.
Sudah tentulah saya kaji Syarikat Nasional.
Ia syarikat yang paling stabil. Stabil, seperti degupan jantung.
Ia ada pasaran modal terbesar.
Jadi, satu kadar jualan takkan jejaskannya.
Persoalannya, kenapa kita nak jual singkat?
Farida, dengar.
Kajian awak amat penting. Awak mesti cakap dengan Amir.
Kenapa pula? Amir ada pasukan penyelidik.
Mereka tak pandai. Mereka tak tahu apa-apa.
Lagipun, kita akan rugi dalam operasi ini.
Farrouda, sayang, kita akan jumpa Amir.
Saya teman awak.
Tapi, hei, awak yang cakap.
Entahlah, saya…
Saya tak nampak apa-apa yang menarik.
- Awak, Amir? - Saya pun tak nampak.
Tapi, saya nak awak baca untuk lihat sendiri.
Farida hebat dalam matematik.
Saya pasti dia lebih bagus daripada orang yang tulis laporan ini.
Ya, Munira, tapi awak bukan penyelidik di sini.
Awak pembantu.
Kami di sini demi kepentingan bank.
Saya hargai kebimbangan kamu.
Tapi, saya tertanya-tanya jika ada niat tersembunyi.
Bukankah ayah awak ahli lembaga di Syarikat Simen Nasional?
Dia pasti akan terjejas dengan kerugian syarikat.
Saya faham.
Saya tahu tindakan kita di sini mungkin ada akibat yang buruk
yang boleh beri kesan pada hubungan keluarga awak.
Tapi, saya janji
dia takkan tahu apa-apa tentang peranan awak dalam hal ini.
Jangan risau.
Lainlah kalau awak nak beritahu dia.
Tapi saya tetap kata kajian saya tepat.
- Jual beli ini perlu dinilai semula. - Betulkah?
Sebab awak tulis di sini, "Walaupun sekarang mereka stabil,
pelaksanaan projek perumahan dan infrastruktur kerajaan mereka yang lambat
boleh jadi jerami yang patahkan belakang unta.
Tapi, jika baca secara…
Mungkin itu yang penyelidik kita jumpa.
"Jerami yang patahkan belakang unta."
Farida, saya tak nak awak risau apa-apa pun.
Kami akan baca fail ini
dan beri maklum balas. Hanya supaya kami tak ragu-ragu.
- Ini saja salinan saya. - Saud.
Pulangkannya selepas habis baca.
Rasanya, semua dah berpuas hati.
Saya hampir lupa nak cakap.
Seorang wartawan akan datang untuk tulis artikel tentang kamu.
Artikel tentang kami? Kenapa?
Kerana kamu contoh terbaik evolusi.
Kenapa?
Mohamed Rashed akan tulis artikel untuk kita.
Doalah yang baik-baik.
Helo?
Hai, ayah. Ini saya.
Hai, sayang. Kenapa?
Bos saya kata akhbar Cermin Rakyat
nak temu bual saya dan Munira.
Cermin Rakyat? Baguslah.
Kenapa kamu tak gembira?
Bukan begitu.
Saya cuma fikir mungkin ketua editor mereka beritahu ayah
kerana rasa hormat.
Tak. Ayah tak tahu apa-apa.
Mungkin mereka nak tulis tentang kamu sebab kamu sangat bagus dan cekap.
Terima kasih, ayah. Pergi dulu. Wartawan nak sampai.
Beritahu ayah.
Siapa tulis artikel tentang kamu?
Entah. Sebab itu saya hubungi ayah.
Okey, semoga berjaya.
Selamat tinggal.
BURSA SAHAM KUWAIT
- En. Mohamed? - Hai. Apa khabar?
Selamat datang. Baik, terima kasih.
Aduhai! Tempat ini sibuk hari ini!
- Seperti biasa. - Mohamed Rashed?
- Sila ikut sini. - Ya. Nak autograf?
Dia macam legenda pada saya.
Saya tamat belajar waktu Souk Al-Manakh rugi.
- Bertuahnya awak! - Tak. Dulu, saya pesimis.
Tapi, liputan dia tentang krisis itu buka minda saya dengan lebih jelas.
Masih ada lelaki baik yang mahu banteras rasuah.
Hanya lelaki, ya? Tiada wanita?
Tak, ada wanita juga.
Saya nak jadi macam mereka yang bantu bersihkan sektor kewangan.
Kenapa dia di sini?
Awak percayakah jika saya kata
dia di sini untuk temu bual saya dan Munira?
Betulkah?
Imej perkembangan dan kemajuan.
Jika awak jadi terkenal, jangan sombong dengan kami.
Saya cuma kerani biasa. Saya tak terkenal.
Kenapa nak temu bual saya?
Tak, awak terkenal. Awak…
Awak di mana?
Kita ditemu bual oleh Rashed.
Jurugambar pun ada.
Awak masih marah tentang mesyuarat tadi?
Itu sebabnya lelaki tak suka bekerja dengan kita.
Kerana wanita sentiasa ikut emosi.
Saya yang tak suka bekerja dengan awak
sebab awak tak setia dan akan khianati saya bila-bila.
Lihat? Awak terlalu ikut emosi.
Saya tak tahu mereka ada "jerami yang patahkan belakang unta."
Saya pula tak tahu awak gunakan saya untuk lindungi diri dan ayah awak.
Awak tak tahu ayah saya ahli lembaga di sana selepas buat kajian?
Tak, sayang, saya tak tahu.
Sebab saya fokus pada aspek kewangan.
Farida, sayang.
Maaf. Tolong maafkan saya. Jangan marah. Gembira?
Untunglah Rashed temu bual kita.
Kalau tak, Amir dan Saud dah buang kita.
Oh, Tuhan! Aduhai!
Gunalah otak sikit! Kenapa wartawan berkaliber macam dia
tulis artikel puji tentang wanita bekerja di bursa saham?
Siapa yang puji awak, sayang?
Saya boleh dikatakan wanita pertama yang bekerja di bursa saham.
Saya perintis.
Nama saya akan dicatat dalam sejarah.
Yalah itu. Seorang perintis yang duduk di atas baldi di dalam stor janitor!
Sabar, sayang. Jangan terlalu yakin.
Dia wartawan kewangan terpenting di Kuwait.
Dia tulis artikel serius tentang kewangan dan ekonomi.
Kenapa dia nak tulis artikel sosial tentang kita?
Faham maksud saya?
Itu yang ayah awak beritahu awak?
- Tak juga. - Dia pun awak tak percaya?
Hei! Apa maksud awak?
Farida, saya berbesar hati dapat temu bual awak berdua hari ini.
Saya juga. Encik tak tahu betapa gembiranya saya ditemu bual
oleh legenda macam encik.
- Terima kasih. - Saya Farida Ma'moun.
Rasanya encik kenal ayah saya, Adib Ma'moun?
Siapa tak kenal dia?
Dia sangat terkenal.
Adib Ma'moun?
Aduhai! Dia wartawan sejati. Benar-benar seorang wartawan.
Maaf, encik, saya tertanya-tanya sikit tentang artikel encik.
Cik Farida, saya bukan macam orang lain.
Gaya saya tak ikut kebiasaan.
Ia boleh dikatakan moden, progresif.
Tapi, bagaimana encik fikir di luar kotak
untuk temu bual dua kerani biasa?
Kerani biasa?
Saya selalu beritahu Farida dua kerani wanita biasa inilah
masa depan sektor kewangan.
Itu sudah pasti. Awak pula…
Munira Ahmad Hijazi.
Apa pengalaman awak semasa mula bekerja di sini?
Kata orang, masa depan dibentuk oleh masa lalu, betul?
Betul.
Saya di sini hari ini kerana persaingan zaman kecil dengan sepupu saya.
Encik takkan percaya ini.
Semasa kami kecil, Farida lebih cantik.
Dia sentiasa menjadi tumpuan,
semasa perjumpaan, majlis keluarga, tanpa sebarang usaha.
Tak macam saya. Saya berusaha untuk dipandang oleh seseorang.
Apabila masuk sekolah tinggi,
saya mahu kalahkan dia dalam pertandingan matematik.
- Ingat? - Ya!
Tiba-tiba, saya atasi Farida yang bertocang cantik dan pipi merah.
Akhirnya, semua orang akui saya lebih bagus.
Macam encik lihat sekarang,
saya buka peluang untuk wanita lain sama ada mereka akui atau tak.
Awak pula, Cik Farida?
Apa pengalaman awak semasa mula bekerja di sini?
Jika…
Jika sepupu saya fikir saya tak berusaha, dia silap besar.
Saya tak salahkan dia. Dia tak rasa apa yang saya ada.
Tangan saya benar-benar diikat.
Saya pernah berkahwin. Ada anak.
Tapi, lihatlah. Saya di sini.
Saya boleh tinggalkan kehidupan lama
dan datang ke sini untuk penuhi cita-cita.
Ini…
Ia perlukan keberanian, bukan hanya usaha.
Keberanian? Saya tak nampak pun.
Tak nampak?
Munira penipu.
Dia tak menang. Dia tiru jawapan saya.
- Tolonglah! - Dia tulis jawapan saya dulu!
Saya fikir jawapan sendiri!
Tak benar, sayang! Ia jelas pada wajah awak.
Tolonglah! Saya ratu matematik!
Saudari, tolonglah.
Di mana jurugambar? Mari sini!
Mari buat gaya untuk gambar.
Satu lagi.
Aduhai, Mohamed. Tak cakap pun awak bawa paparazi bersama.
Bagaimana dengan mereka?
Sememangnya wanita masa depan, luar dan dalam.
Amir kata…
awak nak beri saya sesuatu.
Mari ke pejabat saya.
Harap bukan fail rahsia tentang kami.
Kamu bukan rahsia lagi.
Malah, amat terkenal.
Inilah masa depan yang saya dah lama impikan.
Ambil gambar lagi.
Lama menunggu?
Mak yang dah lama menunggu.
Tak apa. Saya baca fail tadi.
Dah selesai?
Saya tak boleh cerita lebih.
Tapi, bank buat operasi jual beli tertentu
dan saya rasa mereka mahu…
kami menipu.
Tapi, ini situasi yang rumit.
Ya.
Apa ayah buat kalau jadi saya?
Kadangkala, kita perlu buat sesuatu untuk lindungi diri dan keluarga.
Asalkan ia bukan untuk orang atasan dengan menindas orang bawahan.
Jumpa Mohamed Rashed hari ini?
Jadi, ayah ada hubungi kawan ayah di Cermin Rakyat.
- Ayah tak dapat tahan diri. - Artikel puji, betul?
Itulah akhbar Cermin Rakyat.
- Tapi, Rashed wartawan terkenal. - Dulu.
Dulu, dia terkenal.
Tapi, sayang, kini semua dah berubah.
Betul.
Awak tahu, saya tahu, semua orang tahu.
Kita tak boleh terus bercakap tanpa buat sesuatu.
Saya buat langkah ini demi kepentingan syarikat.
Saya sanggup ambil risiko…
Kena halau dari bilik bacaan hari ini?
Saya pilih untuk keluar. Angin dia tak baik.
Esok, saya akan hubungi awak dan harap awak ubah fikiran.
- Jassem! - Ya, ayah?
Siapa seterusnya?
Nah.
Ayah jadi begitu sepanjang hari. Makan pun tak.
Oh, Tuhan! Apa isu hari ini?
Ada sesuatu mengganggu dia.
Bos ayah buat perjanjian yang saya rasa ayah tak suka.
Ayah tahu itu menjejaskan syarikat.
- Syarikat Simen Nasional? - Ya. Ayah ahli lembaga di sana.
Yakah?
Ingat saya tak tahu? Terima kasih untuk maklumat itu!
Esok ada pemilihan lembaga.
Ayah bertanding bagi jawatan pengerusi hanya untuk lawan pengerusi sekarang.
Ingat ini permainan? Ingat ini gurauan?
Ini serius! Ini duit! Bukan permainan kanak-kanak!
Jassem!
Awak pun nampak, situasi tak menyebelahi ayah.
- Ya, ayah? - Mari sini.
Seterusnya.
Awak telefon untuk dodoikan saya?
Tak, awak tak bertuah kali ini.
Ini berkenaan ayah saya.
Harap awak tak beritahu tentang jualan singkat.
Taklah.
Saya dengar perbualan dia di telefon hari ini. Dia berang.
Sebab pengerusi lembaga mereka.
Ia tentang perjanjian yang akan jejaskan syarikat.
Dia pernah beritahu saya.
Awak kenal ayah saya?
Dah beberapa kali kami bertemu di pejabat.
Itu sebabnya penganalisis Amir betul tentang jualan singkat stok Nasional.
Mereka buat keputusan yang betul.
Harga stok itu memang dah jatuh.
Sekarang, kita hanya perlu mempercepatkan proses.
Tak tahu pula ayah saya pelabur terbesar syarikat itu.
Dia bertanding untuk jawatan pengerusi lembaga.
Ini perkara rumit.
Tepat sekali.
Saya patut bekerja demi kepentingan bank.
Tapi, juga demi kepentingan ayah saya.
Saya serba salah. Saya buntu.
Moral yang tinggi menyusahkan.
Apa pun, saya tak boleh beri cadangan.
Lagipun, ayah awak seorang yang kuat. Dia boleh tahan nasib malang sekali.
Apa pun, dia tetap ayah awak.
Kenapa hari yang malang ini tak berakhir saja?
Kenapa dengan hari ini?
- Apa? - Saya nak beritahu ayah sesuatu.
Esok, ada artikel akhbar.
Artikel tentang saya.
Saya bukan nak buat ayah risau.
Saya tahu esok ada pemilihan lembaga.
Siapa cakap ayah nak jadi pengerusi?
Jassem.
Begini, Munira sayang. Ayah…
Ayah tak peduli tentang kerja atau tugas kamu di pejabat.
Semua itu tiada makna bagi ayah.
Tapi, saya dapat tahu maklumat sensitif daripadanya.
Ayah seorang yang hormati privasi setiap pekerjaan di dunia ini.
Jadi, semua ini tak bermakna bagi ayah.
Selamat malam.
Akhbar mana?
Cermin Rakyat.
Nampaknya, Pak Cik Adib gunakan pengaruhnya.
Tak, bukan dia.
Wartawan itu yang minta untuk temu bual saya.
Wartawan.
Mohamed Rashed?
Wartawan Mohamed Rashed!
Bagus!
Jude, ceritalah. Bagaimana keadaan di sekolah?
Okey.
Markah saya cemerlang.
Mak tahu. Mak tak risau tentang itu.
Mak tahu kamu sangat bijak.
Tapi, maksud mak, ceritalah…
Yalah…
Apa yang kamu suka, keadaan di kelas…
Bagaimana dengan tugasan kajian sosial kamu?
Datuk Adib bantu saya buat kerja sekolah. Maksud saya, dengan artikel-artikel.
Semuanya okey.
Kadangkala, datuk terlalu serius.
Datuk kamu memang begitu.
Kamu nak tahu?
Esok, ada artikel tentang mak. Percaya tak?
- Yakah? - Ya.
Tapi, maksud saya…
Bukankah mak selalu kata mak tak suka undang perhatian?
Ya, betul.
Mak tak undang perhatian.
Ia datang kepada mak.
Semoga perkara baik terus datang kepada mak.
SIMEN TELUK JATUH KERANA JERAMI
CERMIN RAKYAT - MASA DEPAN KINI DI TANGAN BANK MASA DEPAN
Nak teh lagi?
Selamat pagi.
- Selamat pagi, sayang. - Selamat pagi.
- Terima kasih. - Ayah ada baca artikel itu?
Halaman apa?
Kewangan.
MASA DEPAN KINI DI TANGAN BANK MASA DEPAN
"Melainkan tindakan serius diambil untuk goyahkan syarikat,
masa depan Syarikat Simen Nasional akan menjadi gelap.
Kali pertama setelah berdekad lamanya,
gergasi industri berdepan dengan bahaya kerana beberapa keputusan cuai
yang diambil oleh pengerusi lembaga."
- Tepat pada masanya, ya? - Hulurkan gula, sayang.
Baiklah.
Apa kesannya pada pemilihan lembaga?
Tiada kesan.
Apa ini?
Munira muncul dalam akhbar? Farida juga?
Kenapa? Apa yang kamu dah buat?
Tiada apa. Mereka cuma temu bual saya.
Mereka tulis yang baik-baik tentang awak.
"Masa depan kini di tangan Bank Masa Depan."
Aduhai!
- Tak cakap pun awak ada temu bual? - Ayah tahu.
Mak nak tengok gambar.
Ini solekan apa? Kamu bersolek dalam gelap?
Rupa dia menakutkan dalam gambar ini!
Tapi, lihatlah Farida. Aduhai, dia nampak memegunkan.
Dia bersinar.
Awak betul-betul percaya awak menang pertandingan matematik?
Itu tak penting. Yang penting, ia ada dalam akhbar.
Tiada siapa boleh mempersoalkannya
"Bekerja sebagai pembantu memerlukan kebolehan mengira matematik dalam minda
dengan pantas dan tepat.
Kedua-dua sepupu ini
berbakat dalam hal ini.
Jadi…
ambillah kalkulator kamu."
"Anda".
"Malah, Cik Munira Hijazi berkata,
pertandingan matematik yang dia sertai di sekolah tinggi
merupakan pengalaman pembentuk baginya.
Satu tanggapan yang dinafikan oleh Cik…"
Mak.
"Kedua-dua ratu matematik ini sangat berdaya saing."
Kamu masih tak lupakan pertandingan itu?
"Jika ada apa-apa yang kita boleh pelajari daripada dua pedagang bijak ini,
adalah masa depan telah tiba."
Ya.
"Juga, kali ini, masa depan tiba dengan bergaya."
Syabas! Bagus! Bagus sekali!
Apa yang hebat adalah ia ditulis oleh Rashed.
Syabas, bagus sekali!
Dengar sini, Jude, kamu mesti bawa artikel ini dan tunjuk di kelas kamu.
Ya, tapi, entahlah.
Mungkin gambar ini…
bukan gambar terbaik mak.
Ya, gambar itu tak cantik.
Cantiklah!
Beritahu saya. Ayah belikan mak gaun itu?
Tak kiralah apa yang dia pakai.
Artikel ini bukti yang mak kamu bijak.
Baiklah.
Saya bawa.
Okey, mak akan tolong potong dan letak di dalam sampul.
Okey.
Okey, pergi ambil gunting.
HARGA MINYAK PECAH REKOD BAHARU
SIMEN TELUK RUGI KERANA JERAMI YANG PATAHKAN BELAKANG UNTA
Farida?
Selamat pagi, Ratu Matematik.
Mestilah awak tak sahut sebab awak bukan ratu matematik.
Mustahil ada dua ratu.
Sudahlah! Jangan kata awak taasub dengan artikel pujian itu
sehingga tak perasan artikel Rashed yang…
Yang Amir dan Saud suruh dia tulis
agar stok Nasional cepat jatuh?
Aduhai, sedarlah!
Saya dah baca.
Bagus. Baiklah, cakap.
Kenapa nak jatuhkan stok itu sedangkan dagangan lain lebih mudah dibuat?
Sebab hari ini ada pemilihan lembaga Syarikat Simen Nasional.
Siapa beritahu awak?
Ayah awak…
atau Saud?
Saya dapat tahu sendiri.
Ini bermakna sesiapa yang menang pemilihan itulah dalang rancangan ini.
Kita pula cuma…
alat…
di tangan orang yang korup itu.
Awak memang ratu drama.
Yalah itu. Awak pula ratu matematik?
Saya tak faham.
Kenapa awak pura-pura tak peduli tentang artikel pujian itu?
Kerana ia perkara remeh, Munira!
Saud suruh dia tulis agar kita tak tahu tentang pelan Nasional,
bukan kerana kita cukup hebat untuk ditulis artikel!
Tak benar. Sebab Rashed yang hubungi Saud.
Ya, awak akan bela Saud!
Kalau nak cakap sesuatu, cakap depan-depan.
- Baiklah. - Okey, cakaplah.
Ada cara lebih mudah untuk berjaya.
BURSA SAHAM KUWAIT
Apa yang berlaku?
Kenapa ini?
Ke tepi!
Tolong beri kami ruang!
Saya kata ke tepi!
Kamu tak ada anak perempuan?
Balik ke meja kamu dan jaga tepi kain sendiri! Pergi!
Tak malu!
Kamu. Pejabat saya, semua sekali.
Lupakan gurauan ini.
Mari fokus pada strategi Syarikat Nasional.
Apa situasinya?
Sementara ada orang sibuk kali pertama jadi terkenal,
kami cuba sebarkan khabar tentang syarikat itu.
Nak saya ambil tisu untuk lap air mata itu?
Tentu kamu tak buat apa-apa lagi.
Sudah!
- Apa maklumat awak, Hasan? - Creascent dan Sky akan jual.
Tapi, Bank Keluarga dan Pelaburan Alef perlu "dipujuk".
Tapi, jangan risau. Mereka dah setuju.
Artikel Rashed akan bantu kita. Kami edarkan salinannya.
Pasti semua pedagang akan baca.
Bank Kout miliki saham terbesar stok Syarikat Nasional.
Mereka perlu jual. Jika tak, sia-sia semua ini.
- Kami perlukan bantuan. - Farida boleh tolong tentang Khalifa.
Apa?
Kenapa saya? Apa motifnya?
Kerana Khalifa jaga saham syarikat itu di Kout.
- Awak berkawan dengan dia. - Tidak!
Tak boleh, usah libatkan saya. Malulah!
Dengar sini. Tak kiralah apa kamu rasa tentang urusan ini.
Saya tak peduli ia betul atau salah.
Saya cuma tahu kita dah separuh jalan.
Kita mesti teruskan. Tiada pilihan lain!
Jadi, buat kerja kamu atau saya cari orang lain.
Baiklah.
Mari pergi.
Awak masih tiada orang untuk bawakan teh?
Dengarnya awak naik pangkat. Sekarang, kendalikan akaun.
Bukan semua. Sesetengah saja.
Tapi, harapnya jika saya usaha lagi, saya betul-betul dapat naik pangkat.
Aduhai, saya yang muncul dalam akhbar,
tapi awak yang naik pangkat.
Secawan teh tanpa gula dan satu lagi dengan susu Carnation.
Masih ingat cara teh yang Hasan dan Walid suka?
"Imej kemajuan!"
Sebut tentang artikel…
Apa kamu nak buat tentang artikel syarikat itu?
Saya rasa Rashed silap.
Tapi, dengarnya ada syarikat jual saham mereka.
Awak tak tahu?
Awak lebih tahu. Saya cuma pembantu kerani.
Awak kerani yang hebat. Awak akan cepat naik pangkat.
- Terima kasih. - Ya.
Saya akan jual saham jika harga jatuh lagi hari ini.
Bukan saya saja yang perlu tanggung risiko.
Walid. Dia akan jual.
Walid. Mari. Awak dengar bunyi loceng.
Awak, buat macam saya suruh.
Tiada apa lagi dalam pasaran. Sekarang, harga stok bagus.
Kami akan beli daripada sesiapa saja. Dapatkan saham yang ada.
Simpan ini.
Pastikan semua sedia, maklumkan rakan-rakan kamu.
Saya nak semua ini selesai. Jangan bazirkan sesaat pun.
Kita adakan keraian ini sempena wira-wira kita
yang namanya akan dicatat dalam sejarah, sejarah Bursa Saham Kuwait.
Kumpulan yang laksanakan operasi jualan singkat terhebat.
Mari alu-alukan kumpulan operasi kita.
Sudah tentulah saya maksudkan kamu.
Sudah tentu.
Tapi, juga, jangan lupakan dua ratu matematik kita.
Ini untuk kamu! Kamu berjaya!
Jemputlah makan. Silakan.
Saud.
Syabas.
Tumpang lalu. Ke tepilah!
- Saya pergi dulu. - Nak ke mana?
Jude.
Boleh bayangkan saya baru tahu
yang ayah saya dipilih sebagai Pengerusi Syarikat Simen?
Nampak? Saya dah cakap, bukan?
Dia kuat dan akan atasi krisis ini.
Tapi, ini kali terakhir
saya benarkan sesiapa mempermainkan saya.
Lain kali, saya mahu bahagian saya. Faham?
Baiklah.
Jemput makan.
Saya boleh hantarkan kepada anak cik.
Cik ada kerja lain nak buat?
Tak.
Biar saya hantar, Roshen.
Saya tahu ini penting bagi Jude.
Hai.
Hai. Boleh saya bantu?
Saya nak minta cikgu serahkan sesuatu kepada anak saya.
Saya akan serahkan apabila dia kembali.
"Apabila dia kembali"?
Kembali dari mana?
Ayah dia ambil dia.
Maksud cikgu, datuk dia.
JADUAL TIDAK HADIR HARIAN JUDE OMAR AL-HASWI - BAPA
Tak. Ayahnya. Omar.
BAPA
Ini sepatutnya kejutan untuk dia.
Tentu bagus jika cikgu rahsiakan kedatangan saya.
Baiklah.
Terjemahan sari kata oleh Shera Dimash